

**АГЕНЦИЈА ЗА ЗАШТИТА НА ПРАВОТО НА СЛОБОДЕН ПРИСТАП ДО ИНФОРМАЦИИТЕ ОД ЈАВЕН КАРАКТЕР**

**ИЗВЕШТАЈ ЗА ИЗВРШЕНА ПРОВЕРКА НА ОБЈАВЕНИТЕ ДОКУМЕНТИ И ИНФОРМАЦИИ КОИ ЈАВНИТЕ ПРЕТПРИЈАТИЈА ВО НАДЛЕЖНОСТ НА ОПШТИНИТЕ И ВЛАДАТА НА РСМ КАКО ИМАТЕЛИ НА ИНФОРМАЦИИ СЕ ОБВРЗАНИ ДА ГИ ОБЈАВАТ НА СВОИТЕ ВЕБ-СТРАНИЦИ**

Скопје, април 2025 година

**СОДРЖИНА:**

[ВОВЕД: 3](#_Toc197346281)

[ШТО Е ПРОАКТИВНА ТРАНСПАРЕНТНОСТ? 4](#_Toc197346282)

[ПРЕДМЕТ НА МОНИТОРИНГОТ: 5](#_Toc197346283)

[ЦЕЛ НА МОНИТОРИНГОТ: 6](#_Toc197346284)

[ФРЕКВЕНЦИЈА НА СЛЕДЕЊЕ: 6](#_Toc197346285)

[РЕФЕРЕНТНА РАМКА: 6](#_Toc197346286)

[РЕЗУЛТАТИ ОД МОНИТОРИНГОТ: 7](#_Toc197346287)

[Прва група: ПРИСТАП ДО ИНФОРМАЦИИ 13](#_Toc197346288)

[Втора група: OРГАНИЗАЦИОНА ПОСТАВЕНОСТ 15](#_Toc197346289)

[Трета група: ОПЕРАТИВНА 17](#_Toc197346290)

[Четврта група: БУЏЕТ, ФИНАНСИСКО РАБОТЕЊЕ И ЈАВНИ НАБАВКИ 19](#_Toc197346291)

[ЗАКЛУЧОЦИ И ПРЕПОРАКИ: 24](#_Toc197346292)

[ПРИЛОГ 1: 26](#_Toc197346293)

[АНЕКС 1: Табела со резултатите од мониторингот на јавните претпријатија во надлежност на општините и јавните претпријатија во надлежност на Владата на ВРСМ за 2025 година 26](#_Toc197346294)

[АНЕКС 2: Прашалник за службените лица за посредување со информациите од јавен карактер во однос на активната транспарентност 28](#_Toc197346295)

**Автори: Оливер Серафимовски**

**Мелани Ибраими**

**Графичка обработка: Деан Јадровски**

# ВОВЕД:

Информациите од јавен карактер им се достапни на граѓаните на два начина - со проактивност на самите институции и со реактивни средства – односно со поднесување на барање за информации од одредени јавни институции. Проактивната транспарентност подразбира навремено објавување на информациите од јавен карактер од страна на институциите кои тоа го прават по сопствена иницијатива, пред од нив да бидат побарани по усмен, писмен или електронски пат, преку јасни, транспарентни и лесно достапни веб-страници кои ги содржат сите информации од значење за граѓаните. Ваквото проактивно објавување информации придонесува за зајакнување на правото и ѝ овозможува на јавноста да се запознае со прописите, одлуките, креирањето на политики и други дејствија што се од нивен интерес и истите ги засегаат.

Сите обврски на институциите да ја направат својата работа транспарентна важат и за јавните претпријатија под надлежност на општините и Град Скопје и јавните претпријатија во надлежност на Владата на Република Северна Македонија, како иматели на информации од јавен карактер. Институциите работат во интерес на граѓаните за да обезбедат услови за нивен развој преку нивното транспарентно работење. Од таа причина, важно е граѓаните да бидат навремено и јасно информирани за сите информации од значење за јавноста, а имателите се должни на граѓаните да им овозможат пристап до тие информации.

Општата цел на мониторингот беше да се констатира нивото на проактивната транспарентност на оваа група на иматели на информации, а во овој извештај ги презентираме наодите од мониторингот кој го испитуваше степенот на објавените информации кои се релевантни за граѓаните, за годишните извештаи за нивната работа, дали на барателите на информации им даваат точни, прецизни и целосни податоци, дали кај имателите има определено службено лице за посредување со информациите од јавен карактер, како и бројни други прашања врз основа на кои се оценува примената на стандардите за проактивна транспарентност, согласно членот 10 од Законот за слободен пристап до информации од јавен карактер.

# ШТО Е ПРОАКТИВНА ТРАНСПАРЕНТНОСТ?

Кога имателите на информации од јавен карактер се отворени кон јавноста, граѓаните непречено дознаваат што и како работат органите на државната власт и другите установи и институции. Со тоа им се овозможува рамноправно да учествуваат во јавниот живот и континуирано да го контролираат работењето на властите.

Проактивното објавување на информации од јавен карaктер претставува законска обврска на сите иматели, самоиницијативно и континуирано на своите веб страници да ги објавуваат информациите за својата работа и делување, за носење одлуки, финансиите и за услугите кои ги даваат на граѓаните.

Целта за исполнување на обврската за проактивно објавување на информации се огледа во можноста граѓаните/барателите на информации да го остварат уставно загарантираното право на пристап до информации, преку можноста за достапност до информациите и услугите на имателите на информации на едноставен и брз начин. Воедно, имателите на информации го добиваат потребниот легитимитет, бидејќи демонстрираат одговорност во своето работење, а со тоа ја враќаат довербата на граѓаните во институциите.

Со проактивното објавување на информациите од јавен карактер на имателите јасно им се утврдува законската обврска не само да одговараат на поднесените барања по однос на Законот за слободен пристап до информации од јавен карактер, туку и да објавуваат информации од јавен карактер на своите веб страници, без истите да бидат побарани од страна на барателите. Проактивното објавување на информации од јавен карактер е составен дел на правото на пристап до информации, со што се обезбедува континуирана и навремена достапност на клучните информации од страна на имателите. Како што наведува Европскиот суд за човекови права, кој го признава како темелно човеково право, „информациите се менливи и секое нивно оддложено објавување, дури и за краток временски период, може да им ја намали нивната севкупна вредност и интересот за нив“.

Проактивно објавените информации на имателите треба да бидат лесно достапни и разбирливи, да можат да се употребат, да бидат релевантни за граѓаните и истите редовно да се ажурираат. Информацијата е предуслов за одговорна власт и основа за демократските процеси-информациите за работата на имателите им овозможуваат на граѓаните адекватно да донесуваат заклучоци и да партиципираат во носењето на одлуки за прашања кои се од јавен интерес. Транспарентноста и пристапот до информациите од јавен карактер се неделиви инструменти во борба против корупцијата.

Голема предност на проактивното објавување на информации од јавен карактер, особено кога тоа се прави веднаш, е тоа што на имателите на информации им се отежнува можноста да го одрекуваат постоењето на информациите или да манипулираат со нив. Тоа значи дека на сите граѓани/баратели на информации од јавен карактер преку можноста за проактивна достапност на информациите им се заштедува време, пари и труд. Со начелото на еднаквост се овозможува остварување на ова право, исполнување на обврските, како и учество во политичките, општествените и економските процеси, а се со цел јакнење на довербата во институциите. Ниската проактивност на објавување на информации ја оневозможува јавноста да ја следи, контролира и да учествува во работата на имателите на информации.

# ПРЕДМЕТ НА МОНИТОРИНГОТ:

Мониторингот е фокусиран на проверка на категориите на информации што треба редовно и ажурирано да се објавуваат на веб-страниците на имателите на информации од јавен карактер согласно одредбите на член 9 и член 10 од Законот за слободен пристап до информации од јавен карактер (ЗСПИЈК).

# ЦЕЛ НА МОНИТОРИНГОТ:

Целта на мониторингот е да се детектираат состојбите во спроведувањето на обврската на имателите на информации од јавен карактер за проактивно објавување на 22-те категории на информации на нивните веб-страници. Тоа помага во реализирањето на надлежноста на Агенцијата за заштита на правото на слободен пристап до информациите од јавен карактер за спроведување на одредбите на ЗСПИЈК и зголемување на капацитетите на имателите на информации од јавен карактер во однос на нивна поголема транспарентност и отвореност. Исто така, мониторингот ќе придонесе за подобра идентификација на потребите за обука на службените лица кај имателите на информации.

# ФРЕКВЕНЦИЈА НА СЛЕДЕЊЕ:

Фреквенцијата на мониторингот може да биде еднаш годишно, на двегодишна основа или во подолг период. Со цел да се обезбеди споредливост на резултатите и да се користат за идентификација на проблеми, потреби за обука и развој на стратегии за работа на Агенцијата, потребно е мониторингот да се спроведува согласно определена временска рамка.

# РЕФЕРЕНТНА РАМКА:

Референтна рамка за мониторинг треба да биде прашалникот изработен посебно за таа цел врз основа на категориите наведени во член 10 од ЗСПИЈК. Прашалникот за оваа група на иматели содржи 35 прашања и подпрашања. Во својата основа сите прашања до имателите на информации произлегуваат од членот 10 од ЗСПИЈК и преку наведените прашања имателите вршат самоевалуација на своите веб страници и нивната проактивност, односно дали и во колкава мера ги објавуваат потребните информации кои се од интерес на граѓаните.

# РЕЗУЛТАТИ ОД МОНИТОРИНГОТ:

Агенцијата, согласно своите надлежности, но и како додадена вредност на слободниот пристап до информации од јавен карактер во однос на проактивното објавување на информациите согласно член 10 од Законот за СПИЈК спроведе мониторинг на 43 иматели, односно на веб страниците на имателите од јавните претпријатија во надлежност на Градот Скопје и општините, како и на јавните претпријатија во надлежност на Владата на РСМ, кои се дел од имателите објавени на Листата на иматели на информации на веб страната на Агенцијата. Мониторирани беа 31 имател под надлежност на општините и 12 иматели кои за својата работа одговараат пред Владата на РСМ.

|  |  |
| --- | --- |
| **Во општинска надлежност** | |
| **ЈП за благосостојба на животни скитници „Лајка“-Скопје** | www.lajka.com.mk |
| **Јавно претпријатие за депонирање на комунален отпад „Дрисла“-Скопје** | www.drisla.mk |
| **Ј. К. П Водовод и канализација – Прилеп** | [vodovod-prilep.mk/](https://vodovod-prilep.mk/) |
| **Ј. П. Водовод-Куманово** | [www.vodovod-kumanovo.com.mk/](http://www.vodovod-kumanovo.com.mk/) |
| **Ј.К.П. Дервен – Велес** | [www.derven.mk/](http://www.derven.mk/) |
| **Ј.П “Водовод и канализација”-Скопје** | [www.vodovod-skopje.com.mk](http://www.vodovod-skopje.com.mk/) |
| **Ј.П ”Градски паркинг”-Скопје** | [www.gradskiparking.com.mk](http://www.gradskiparking.com.mk/) |
| **Ј.П ”Паркови и зеленило”-Скопје** | [www.parkovi.com.mk](http://www.parkovi.com.mk/) |
| **Ј.П ”Улици и патишта”-Скопје** | [uip.gov.mk/](http://uip.gov.mk/) |
| **Ј.П. ”Комунална хигиена”-Скопје** | [www.khigiena.com.mk](http://www.khigiena.com.mk/) |
| **Ј.П. „Охридски комуналец„- Охрид** | [www.ohridskikomunalec.com.mk](http://www.ohridskikomunalec.com.mk/) |
| **Ј.П. за изградба, одржување и користење на јавни паркинг простори Паркиралишта Струмица-Струмица** | [www.strumicaparking.mk](http://www.strumicaparking.mk/) |
| **Јавно комунално претпријатие “Комуналец”-Прилеп** | [komunalecprilep.com.mk](http://komunalecprilep.com.mk/) |
| **Јавно претпријатие „Комуналец“-Битола** | [www.komunalecbt.com.mk](http://www.komunalecbt.com.mk/) |
| **Јавно претпријатие Водовод- Охрид** | [www.vodovod-ohrid.com.mk](http://www.vodovod-ohrid.com.mk/) |
| **Јавно претпријатие за енергетски дејности „Струмица-гас„-Струмица** | [www.strumicagas.mk](http://www.strumicagas.mk/) |
| **Јавно претпријатие за јавни паркиралишта ПАРКИНГ КАВАДАРЦИ, Кавадарци** | [www.jpparkingkavadarci.mk](http://www.jpparkingkavadarci.mk/) |
| **Јавно претпријатие за јавни паркиралишта Паркинзи на Општина Центар** | [www.poc.mk](http://www.poc.mk/) |
| **Јавно претпријатие за комунални дејности –„Комуналец-Полин“-Дојран** | [www.komunalecpolin.mk](http://www.komunalecpolin.mk/) |
| **Јавно претпријатие за комунални работи “Услуга”-Берово** | [jpkrusluga-berovo.com.mk/FastPayment.aspx](https://jpkrusluga-berovo.com.mk/FastPayment.aspx) |
| **Јавно претпријатие за просторни и урбанистички планови „Куманово План“-Куманово** | [www.kumanovoplan.gov.mk](http://www.kumanovoplan.gov.mk/) |
| **Јавно претпријатие за просторни и урбанистички планови Прилеп** | [jpzapup.com](http://jpzapup.com/) |
| **Јавно претпријатие„Куманово-Гас„-Куманово** | www.kumanovogas.com.mk |
| **Јавно сообраќајно претпријатие ”Скопје”** | [www.jsp.com.mk](http://www.jsp.com.mk/) |
| **ЈКП „Водовод„ – Битола** | [vodovodbt.mk/mkd/kontakt.html](http://vodovodbt.mk/mkd/kontakt.html) |
| **ЈКП „ГАЗИ БАБА-2007“-Скопје** | [www.jkpgb2007.gov.mk](http://www.jkpgb2007.gov.mk/) |
| **ЈКП „Тетово„-Тетово** | [www.npktetova.mk](http://www.npktetova.mk/) |
| **ЈП „Градски паркинг и зеленило“- Гостивар** | [parkingjet.mk](http://parkingjet.mk/) |
| **ЈП за комунално производни и услужни дејности„ИСАР“-Штип** | [jpisar.com.mk/](http://jpisar.com.mk/) |
| **K.Ј.П Водовод-Кочани** | [www.vodovodkocani.com.mk](http://www.vodovodkocani.com.mk/) |
| **ЈПКД „Комуналец“ – Струмица** | <https://komunalec-strumica.com.mk/> |
| **Во надлежност на Владата на РСМ** | |
| **Железници на Република Северна Македонија Транспорт АД-Скопје** | www.mzt.mk/za nas/informacii od javen karakter |
| **Ј. П. за управување и заштита на повеќенаменското подрачје Јасен – Скопје** | [www.jasen.com.mk/](http://www.jasen.com.mk/) |
| **Ј.П ”Службен весник на Република Северна Македонија”-Скопје** | [www.slvesnik.com.mk](http://www.slvesnik.com.mk/) |
| **Ј.П. за стопанисување со државните шуми Национални шуми – Дирекција-Скопје** | [www.mkdsumi.com.mk](http://www.mkdsumi.com.mk/) |
| **Јавно претпријатие „Стрежево“-Битола** | [www.strezevo.com.mk](http://www.strezevo.com.mk/) |
| **Јавно претпријатие за железничка инфраструктура Железници на Република Северна Македонија- Скопје** | [mzi.mk/](https://mzi.mk/) |
| **Јавно претпријатие за берзанско работење „Агро-Берза“-Скопје** | [www.agroberza.com.mk](http://www.agroberza.com.mk/) |
| **Јавно претпријатие за државни патишта** | [www.roads.org.mk](http://www.roads.org.mk/) |
| **Јавно радиодифузно претпријатие МАКЕДОНСКА РАДИОТЕЛЕВИЗИЈА-Скопје** | [www.mrt.com.mk](http://www.mrt.com.mk/) |
| **ЈП „Национална радиодифузија„-Скопје** | [www.jpmrd.gov.mk](http://www.jpmrd.gov.mk/) |
| **ЈП за заштита и одржување на магистрални и регионални патишта-Скопје** | [www.makedonijapat.com.mk](http://www.makedonijapat.com.mk) |
| **Јавно претпријатие за водоснабдување „Студенчица“-Кичево** | [www.studencica.com.mk](http://www.studencica.com.mk) |

Мониторингот беше спроведен во периодот од 27 март до 25 април 2025 година, а одделението за соработка и анализи во Агенцијата беше задолжено за мониторинг на веб страните за целосно објавување на документите и информациите кои имателите на информации се обврзани да ги објават според членот 10 од Законот и притоа напоменуваме дека со мониторингот не се прави анализа на содржините и квалитетот на објавените информации.

Мониторингот беше спроведен согласно методологија имплементирана во соработка со надворешни експерти, ангажирани од ИПА II Проектот „Транспарентност и отчетност на јавната администрациија“, чиј корисник е Агенцијата. Беше изготвен прашалник кој содржи вкупно 35 прашања, кои произлегуваат од членот 10 од Законот. Некои од нив содржат едно или повеќе подпрашања, а максималниот број на можни бодови изнесува 56 бода. Имателите за објавените податоци добиваат 0, 0.5 и 1 бод, зависно од бројот и ажурираноста на објавените документи. Прашалникот беше дистрибуиран до имателите, од кои беше побарано сами да извршат евалуација на сопствената транспарентност и повратно прашалниците да ги достават до Агенцијата.

Во рокот предвиден за доставување на одговорите до Агенцијата (09.04.2025 година), вкупно 28 иматели доставија одговорени прашалници, чии службени лица во самоевалуацијата дадоа одговори во кои беа содржани линкови до конкретни документи како што е предвидено со прашалникот за мониторирање на веб страниците.

Исто така, на веб страната на Агенцијата беше објавена вест за почеток на мониторингот и за тоа што ќе биде цел на истиот <https://aspi.mk/новости/агенцијата-за-заштита-на-правото-на-сл-4/>. Веб страниците на мониторираните иматели се различни како по изглед така и по своите содржини и информациите кои се објавуваат. Треба да се потенцира дека веб страните на имателите се ажурираат согласно нивните активности и ја имаат функцијата на прв информатор за граѓаните, како и за услугите кои ги даваат. Но, треба да потенцираме дека она што е цел за лесен пристап до информациите од јавен карактер, односно достапноста на информациите објавени во Листата на информации, кај најголем дел од веб страниците на имателите не е објавена на почетната страна со што пристапот до истите е бавен и недоволно пристапен, а информациите треба да бидат брзо достапни со најмногу три клика од страна на барателот на информацијата. Најчесто информациите од јавен карактер, линкот до нив, институциите ги поместуваат во линкови како што се: контакт, односи со јавноста и слични секции на веб страните. Исто така, сакаме да потенцираме дека несистематизираните информации создаваат забуна кај граѓаните, бидејќи до информациите потешко се пристапува. Тоа значи дека веб страните со информациите објавени на истите, треба да бидат лесно пристапни, за да можат барателите информациите кои им се потребни да ги обезбедат на поедноставен начин. Затоа, сугерираме до имателите на информациите, нивните информации објавени на веб страниците да бидат лесно достапни за користење на граѓаните, како што вели и максимата „Информирани граѓани, задоволни граѓани“, односно транспарентни институции кои се на услуга на граѓаните.

Сето ова укажува на потребата, веб-страниците да бидат не само визуелно и структурно уредени, туку и функционално дизајнирани за лесна достапност. Информациите кои им се потребни на граѓаните, а кои се дел од законските обврски за транспарентност на институциите, мора да бидат достапни брзо и без непотребни пречки. Така, ќе се овозможи поефикасно исполнување на правото на пристап до информации од јавен карактер и ќе се зајакне довербата на граѓаните во транспарентноста на институциите. Исто така, со мониторингот констатираме дека веб страниците на имателите не се адаптирани за потребите на лицата со попреченост, кои исто така се потенцијални баратели на информации од јавен карактер.

Во зависност од вкупниот број на бодови кои мониторираните иматели ги добиле по однос на објавените потребни документи и информации согласно членот 10 од Законот, направена е градација на степенот на исполнителност на законската обврска за нивната активна транспарентност, и тоа на следниот начин: иматели со ниско ниво помеѓу 0 и 21,9 бодови, иматели со средно ниво помеѓу 22 и 43,9 бодови и со високо ниво на транспарентност од 44 до 56 бода.

Од мониторираните 43 иматели на информации, според методологијата за мониторирање, 6 иматели се со високо ниво на транспарентност, 25 иматели се со средно ниво на транспарентност, а 12 иматели се со ниско ниво на транспарентност. Мониторираните иматели имаат средна вредност на проактивната транспарентност.

Сепак, ова не значи дека имателите треба да бидат задоволни со својата транспарентност од причини што веб страните на најголемиот број на иматели од оваа група на мониторирани институции не се едноставни за пристапување до одредена информација која е од интерес на граѓаните/барателите на информации од јавен карактер.

Според резултатите од мониторингот, најтранспарентни иматели се: Ј.П. Комунална хигиена-Скопје со 51,5 бода, Јавното претпријатие за железничка инфраструктура Железници на Република Северна Македонија- Скопје со 49 бода, како и Ј.К.П. Дервен од Велес со 47,5 бода од можните 56 бода. Треба да потенцираме дека веб страните на најдобро рангираните институции имаат лесен и пристапен начин на достапност до информациите од јавен карактер кои се од интерес на барателите и ги поттикнуваме да ја следат и надоградуваат проактивната транспарентност, како и отчетноста во својата работа пред граѓаните.

Најниска транспарентност во објавувањето на информациите од јавен карактер со овој мониторинг покажаа: ЈКП ТЕТОВО од Тетово и Ј.П. за енергетски дејности Струмица-гас-Струмица со по 1 бод, како и ЈП за комунално производни и услужни дејности „ИСАР“ од Штип со само 6 бодови. Овие иматели треба да ги прилагодат своите веб страници за крајните корисници на нивните услуги, односно на граѓаните, од причини што на нивните веб страни тешко или пак воопшто не може да се добијат информации за нивната работа и нивното функионирање. Во периодот кога се вршеше мониторингот веб страните на ЈКП ТЕТОВО од Тетово и ЈП „Градски паркинг и зеленило“ од Гостивар не беа активни и оттука истите не можеа да бидат соодветно мониторирани и оценети за нивната проактивна транспарентност. ЈКП ТЕТОВО од Тетово има добиено само еден бод бидејќи службеното лице кај имателот ја исполни обврската да го достави прашалникот за самоевалуација. Исто така, сакаме да напоменеме дека веб страната на Ј.П. за енергетски дејности Струмица-гас-Струмица и овој мониторинг има многу слаби резултати во врска со својата активна транспарентност, односно има пад од 8,5 бодови во оценката на објавените информации на својата веб страница.

Сакаме да потенцираме дека веб страниците на имателите на јавните претпријатија кои се во надлежност на Владата на РСМ, меѓу останатите мониторирани, покажуваат најдобра проактивна транспарентност со што ја покажуваат тенденцијата на објавување на информациите од јавен карактер кои се од интерес на граѓаните/барателите и воедно го практикуваат проактивното објавување на информациите од јавен карактер.

Можеме да потенцираме дека севкупната проактивната транспарентност на мониторираните веб странци не е подобрена во однос на мониторингот од 2023 година, односно транспарентноста стагнира, и имаат средно ниво на транспарентност, бидејќи информациите не ги објавуваат во целост и за потребите за кои истите имаат надлежност.

Врз основа на мониторираните веб страници и согласно методологијата, како и Прашалникот за самоевалуација, добиени се следниве резултати и показатели за проактивната транспарентност на имателите:

## Прва група: ПРИСТАП ДО ИНФОРМАЦИИ

Од вкупно 43 мониторирани иматели на првата група на прашања: ПРИСТАП ДО ИНФОРМАЦИИ, која содржи 11 прашања со подпрашања, добиени се следните резултати за нивната проактивна транспарентност:

Добиените резултати покажуваат дека 24 институции на својата почетна страна го имаат поместено банерот/линк ИНФОРМАЦИИ ОД ЈАВЕН КАРАКТЕР, додека 19 од нив ги немаат објавено информациите од јавен карактер. На своите веб страни имателите како додадена вредност на пристапот до информации од јавен карактер е позитивна пракса да ги имаат објавено анонимизирано барањата/одговорите за слободен пристап, меѓутоа овие информации ги имаат поместено само 14 иматели, додека 28 иматели ги немаат објавено. Еден имател оваа додадена вредност ја има исполнето, со тоа што само за една од последните три години ги има публикувано барањата/одговорите за слободен пристап кои ги има добиено по основ на Законот за СПИЈК. Податоци за својата надлежност имаат објавено 33 иматели, додека 8 не ги поместуваат овие информации. Два иматела, делумно ги објавуваат податоците за својата надлежност. Сите иматели, ги имаат објавено основните податоци за контакт со имателот на информацијата. Податоците за функционерот или одговорното лице кај имателот на информацијата: биографија на веб страните имаат објавено само 11 иматели, а 32 иматела ја немаат објавено оваа информација. Во врска со контакт податоците на функционерот, 18 иматели имаат објавено контакт телефон и службена мејл адреса, додека 20 институции овие податоци ги немаат објавено на веб страницата. 5 иматели, делумно ги имаат поместено контакт информациите за одговорното лице.

Од мониторингот може да заклучиме дека во линкот слободен пристап до информации, 30 иматели го имаат објавено името и презимето на службеното лице за посредување со информациите од јавен карактер, додека 13 институции оваа обврска не ја публикувале, со што барателите на овие иматели остануваат без податоци и информации до кого да го достават своето барање и со тоа да го остварат своето право на пристап до информации. Службените мејл адреси ги имаат објавено 28 иматели, а петнаесет од нив оваа контакт форма не ја публикувале. Службениот контакт телефон на лицата за посредување со информациите, го имаат објавено 27 иматели, а додека 16 од нив оваа законска обврска не ја испочитувале.

Податоци за лицата овластени за заштитено внатрешно пријавување, односно неговото име и презиме го имаат објавено 21 имател, а 22 од нив ја немаат поместено оваа информација. Само 19 иматели ги имаат публикувано службените мејл адреси, а 24 ја немаат исполнето оваа обврска. Исто така, 19 иматели го објавиле контакт телефонот, додека 24 иматели не ја поместиле оваа информација. Објавено список на лица вработени кај имателот на информацијата со службените мејл адреси имаат само 16 институции, а дури 26 ја немаат објавено оваа информација. Контакт за службените телефони имаат публикувано само 15 иматели, додека 26 ја немаат оваа информација на своите веб страници. Три иматели делумно ги има објавено овие информации за вработените, односно службените контакт телефони и мејл адреси.

Во делот за појаснување на начинот на поднесување на барањето за пристап до информации (начин на поднесување на усно, писмено барање и по електронски пат), само 18 иматели ја испочитувале оваа законска одредба, додека 25 од нив го немаат објавено појаснувањето за пристап до информации од јавен карактер. Оваа информација е потребно да се објавува за да на барателите им се овозможи, олесни и појасни законското право на пристап до информации од јавен карактер.

Образецот за барање за слободен пристап до информации од јавен карактер, 20 иматели го имаат поместено, а 23 од нив на своите веб страници го немаат публикувано. Дел од мониторираните институции го имаат се уште образецот согласно Законот од 2006 година и измените од 2010/15 година, со што барателите ги насочуваат да бараат информации преку закон кој е вон сила. Годишниот извештај за пристап до информации од јавен карактер за 2023 година го имаат објавено на своите веб страни 26 иматели и 23 за 2024 година, додека 17 го немаат публикувано за 2023 и дури 20 за 2024 година, согласно член 36 од ЗСПИЈК.

Втора група: OРГАНИЗАЦИОНА ПОСТАВЕНОСТ Од втората група на прашања: ОРГАНИЗАЦИОНА ПОСТАВЕНОСТ, мониторираните 43 иматели покажуваат ниско ниво на транспарентност, а тоа може да се забележи и од табелата:

Законите кои се однесуваат на надлежноста на имателот на информации ги имаат објавено 23 иматели со што граѓаните, односно барателите можат да се запознаат со основните информации за тоа по кој основ работат имателите од јавните претпријатија. Една институција, во линкот закони, имаат поместено само дел од законот, односно истиот е објавен како дел од належности на институцијата. Деветнаесет иматели на своите веб страници ги немаат објавено законите кои се однесуваат на нивната надлежност.

Во делот, во кој имателите информираат за Прописите што во рамките на својата надлежност ги носат во вид на подзаконски акт, а кои се однесуваат на: правилникот за внатрешна организација, го имаат објавено само 20 иматели, а 23 овој документ го немаат објавено. Правилникот за систематизација на работните места, на веб страните го имаат публикувано мал број на институции - 19 субјекти, а за дури 24 институции, истиот не може да се пронајде на веб страниците, односно не е објавен. Статутот на претпријатието го имаат објавено 24 иматели, а 18 не го публикувале за да биде достапен за граѓаните/барателите на информации. Само еден имател овој документ го има објавено делумно, односно не е целосно објавен на веб страната. Правилникот за заштитено внатрешно пријавување, од мониторираните иматели го имаат објавено единствено 13 институции, а дури 30 иматели, истиот го немаат поставено. Органограмот за внатрешна организација го имаат објавено на веб страните 25 иматели од јавните претпријатија, а 18 институции оваа информација ја немаат публикувано.

## Трета група: ОПЕРАТИВНА

Во третата ОПЕРАТИВНА група на прашања, која се однесува на информации од делокругот на нивната работа и содржи 10 прашања и подпрашања, мониторираните иматели имаат проактивна транспарентност која треба во голема мера да се подобри.

На веб-страниците на мониторираните претпријатија недостасуваат и податоците за информации од седниците на управните и надзорните одбори, каде само 4 иматели ги имаат објавено овие информации, а исто толку иматели имаат објавено информации кои се однесуваат за податоци за надоместоците на членовите на управните и надзорните одбори. Само еден имател делумно ги објавува овие информации. Мониторираните иматели ги објавуваат само имињата на членовите на управните и надзорните одбори и тоа 26 иматели, а 17 институции овие податоци не ги публикуваат на веб страниците. Овие информации се во согласност со стандардите предвидени со Водичот на ОЕЦД.

Годишни планови и програми за работа за 2024 година имаат објавено 23 иматели, додека 20 немаат објавено ваков вид на документ. Додека годишните планови и програми за работа за 2025 година имаат публикувано само 19 иматели, а 24 институции ги немаат објавено овие информации.

Предлог на документи (предлог на програми, програми, ставови, мислења, студии) на веб страните имаат објавено само 9 иматели, а дури 34 ги немаат објавено потребните документи. Со самото необјавување на овие информации, граѓаните/барателите на информации се оневозможени да се запознаат со тоа како јавните претпријатија планираат да работат, да ги објават своите ставови и мислења кои се од нивната надлежност, но и се важни за нивната работа.

На веб страните, во делот каде имателите ги објавуваат извештаите за работата кои ги поднесуваат до надзорните органи, 19 иматели ги имаат објавено извештаите, со што дале отчет за своето работење, а 20 институции не ги имаат објавено овие информации кои се од интерес за барателите на информации. Дел од имателите, или четири иматели, извештаите ги објавуваат како шестмесечни или како квартални извештаи за тековната година.

Информации, како статистички податоци за работата, како и други информации, мониторингот покажа дека ваков вид на информации имаат поместено 39 иматели, а 4 институции не ги објавуваат овие податоци на своите веб страни.

Информациите за објавените акти и мерки кои произлегуваат од надлежноста и работата на имателот, мониторингот покажа дека имателите нив ги објавуваат на своите веб страници, но оваа обврска треба да биде објавена кај сите мониторирани иматели. Преку линкови и пристап до нив граѓаните можат да пристапат до информациите кои се од нивен интерес и 22 иматела ги објавуваат, а од друга страна кај 19 институции овие информации не се публикувани. Два иматела овие информации на своите страници ги објавуваат делумно.

Најмногу информации имателите објавуваат за видовите услуги кои ги даваат на барателите и тоа 37 институции, додека 6 иматели овие податоци не ги публикуваат на своите веб страни. Во делот каде што имателите ги информираат граѓаните за тарифниците за надоместоци за издавање на реални акти, 27 од нив ги информирале граѓаните, а тие се најважните информации за нив, а дури 16 иматели овие битни информации не ги објавиле со што граѓаните се оневозможени да се запознаат со нивната содржина.

## Четврта група: БУЏЕТ, ФИНАНСИСКО РАБОТЕЊЕ И ЈАВНИ НАБАВКИ

Според мониторингот, проактивната транспарентност на имателите во четвртата група на прашања: БУЏЕТ, ФИНАНСИСКО РАБОТЕЊЕ И ЈАВНИ НАБАВКИ, е со средно ниво. Оваа забелешка е од причини што интересот на граѓаните е насочен најмногу во однос на финансиското работење на институциите, а особено во делот на објавените буџети, финансиските извештаи, ревизорски извештаи и публикувањето на информациите и документите кои се однесуваат на јавните набавки. Тука се и информациите во врска со концесиите и договорите за истите, како и договорите за јавно-приватно партнерство, кои во оваа група на информации имателите најмалку или воопшто не ги објавуваат на своите веб страници, а со тоа не ги информираат граѓаните/барателите како крајни корисници на овие услуги.

Во делот кој се однесува на буџетската транспарентност, беа мониторирани последните три години (2023,2024 и 2025). Информации за буџетот за 2023 година, имаат објавено 22 иматела, а од 21 институција овие информации не се поставени на страниците. За 2024 година, 23 иматели ги имаат објавено буџетите, додека 20 немаат информација во врска со оваа законска обврска. Информациите за буџетот за 2025 година, го имаат публикувано само 15 иматели, а дури 28 на своите веб страници оваа информација ја немаат поставено.

Треба да напомене дека јавните претпријатија информациите кои се однесуваат на оваа група на документи ги поместуваат во своите програми за работа и инвестициони програми, но за да граѓаните/барателите дојдат полесно до нив потребно е истите да бидат поместени на веб страните како посебни документи и кои ќе се однесуваат на нивното финансиско работење.

За информациите кои се однесуваат на објавувањето на завршните сметки за последните три години (2022, 2023 и 2024) институциите покажуваат тренд на добра проактивна транспарентност. За 2022 и 2023 година, 32 иматела ги имаат објавено информациите, додека на страниците на 11 иматели овие податоци недостасуваат.

Намалување на трендот на објавување на завршните сметки има за 2024 година, каде само 21 имател ја исполнил законската обврска, а 28 иматели воопшто не известуваат за информациите кои се однесуваат на фискалната транспарентност. Квартални финансиски извештаи за тековната година имаат објавено 24 иматели, додека 19 институции овие извештаи не ги имаат објавено на веб страниците.

Сакаме да им посочиме на мониторираните иматели, буџетите да не ги објавуваат во pdf, туку во отворен - excel формат за да истите бидат прегледни и употребливи за граѓаните и барателите на информации од јавен карактер. Со ваквиот начин на објавување, имателите ќе го следат светскиот тренд на публикување на овој вид информации, и тоа во отворен формат. Со тоа, информацијата станува употреблива за работа на барателите кои работат анализи и друг вид на извештаи, со што финасиите стануваат подостапни за граѓаните.

Преку објавувањето на овој клучен финансиски документ, граѓаните ќе бидат запознаени за плановите на институциите на кој начин ќе бидат трошени и распределени финансиските средства за нивното работење. Сакаме да потенцираме дека со објавувањето на овие информации се спречува потенцијалната корупција, а со отчетното објавување се намалува ризикот, но и сомнежот од евентуални коруптивни дејанија.

Во врска со информациите за извршената ревизија, 23 институции ги објавуваат ревизорските извештаи, додека 20 иматели не ги публикуваат извештаите на веб страниците. Ревизорскиот извештај е важен документ за граѓаните/барателите, а преку кој можат да извршат увид во работењето на институциите и да ги увидат забелешките кои се дадени во овие извештаи, но и да видат дали институцијата постапила по наодите во истите.

Резултатите од мониторингот покажаа дека и во делот за јавните набавки имателите треба да бидат многу повеќе проактивни, односно да ги објавуваат овие документи. Па така, само 20 институции го објавиле годишниот план за јавни набавки, додека 23 иматели го немаат поставено планот на своите веб страници. Со необјавувањето на планот, граѓаните не можат да видат што и како имателите на информации предвиделе дека им е потребно за нивното тековно работење.

Необјавувањето на годишниот план создава сомнеж за можни коруптивни дејствија кај имателите. Со проактивното објавување на годишниот план за јавни набавки, јавните претпријатија ја покажуваат својата отчетност во однос на јавните набавки. Голем број на иматели наведуваат дека го имаат објавен годишниот план, но посочениот линк води до почетната страна на електронскиот систем за јавни набавки [https://www.e-nabavki.gov.mk/PublicAccess/Home.aspx#/home](https://www.e-nabavki.gov.mk/PublicAccess/Home.aspx" \l "/home)

Oгласите за јавни набавки за тековната 2024 година ги имаат објавено само 17 иматели, додека 25 институции не ги линкувале потребните информации. Еден имател оваа обврска ја има исполнето делумно, односно информациите ги нема објавено во целост.

Истото, се однесува и за информациите за известувањата за склучените договори. И оваа обврска ја исполниле 17 иматели, додека 26 институции не го објавиле известувањето. Објавувањето на информациите во делот за јавни набавки е еден од основните параметри во антикоруптивното работење на институциите, но и за зголемување на довербата на граѓаните во нивното работење.

Во последниот сет на прашања, а кои се однесуваат на склучените договори за концесии и објавените договори за истите, само еден имател го има објавено склучениот договор, а во однос на информациите кои се однесуваат на склучени договори за јавно-приватно партнерство и нивното објавување, ниту еден од 43-те мониторирани јавни претпријатија ваков вид на информации не објавуваат на своите веб страници.

Секој мониториран имател добива бодови и за доставен Прашалник за самоевалуација на веб страната, а одговорени прашалници со линкови до објавените информации, доставија следните иматели:

1. Ј.П.Охридски Kомуналец-Охрид
2. ЈП Службен весник на РСМ
3. ЈП АГРО-БЕРЗА Скопје
4. ЈП Национална радиодифузија-Скопје
5. ЈСП Скопје Скопје
6. ЈКП Гази Баба 2007
7. ЈПКД Комуналец-Струмица
8. Јавно претпријатие Паркови и зеленило - Скопје
9. ЈП Паркиралишта Струмица -Струмица
10. ЈПКР Услуга Берово
11. Јавно претпријатие за просторни и урбанистички планови КУМАНОВО ПЛАН Куманово
12. ЈП Национални шуми
13. ЈП за јавни паркиралишта ПАРКИНГ Кавадарци
14. ЈП Студенчица Кичево
15. ЈКП„Водовод и канализација“Прилеп
16. ЈКП Дервен - Велес
17. Јавно претпријатие за државни патишта
18. ЈКП Водовод Битола
19. ЈКП „Тетово-Тетово
20. Јавно претпријатие за железничка инфраструктура Железници на Република С.Македонија
21. ЈКП,, Комуналец,, - Прилеп
22. ЈП СТРЕЖЕВО Битола
23. ЈП Водовод и канализација-Скопје
24. ЈП Комунална Хигиена - СКОПЈЕ
25. ЈП Депонија Дрисла Скопје
26. Јавно претпријатие за просторно и урбанистичко планирање - Прилеп
27. ЈП Комуналец БИТОЛА
28. ЈП Улици и патишта – Скопје

# ЗАКЛУЧОЦИ И ПРЕПОРАКИ:

Нивото на транспарентност и отчетност во работењето на јавните претпријатија во надлежност на Град Скопје и единиците на локалната самоуправа и на Владата на РСМ, оваа година е оценета со „средно ниво“ на транспарентност. Сепак, постои тренд на стагнација, особено во однос на проактивното објавување информации од јавен карактер. Мониторингот покажа дека поголемиот дел од институциите покажуваат средна вредност на транспарентност, но потребно е да се унапреди ова ниво, а за тоа неопходно е доследно почитување на стандардите за транспарентност и отчетност. Само преку ваков пристап, институциите ќе станат подостапни за граѓаните како крајни корисници на јавните информации.

За институциите со „ниско“ ниво на транспарентност, потребно е значително поголемо вложување во унапредувањето на нивната проактивност кон граѓаните.

Резултатите од мониторингот покажаа дека имателите својата транспарентност најмногу ќе треба да ја зголемат во однос на објавувањето на следните информации:

* Прописите што во рамките на својата надлежност ги донесува имателот на информацијата во вид на подзаконски акт;
* Информации за членовите на управните и надзорните одбори, од седниците на управните одбори, како и податоци за надоместоците на членовите на управните и надзорните одбори;
* Буџет, финансиско работење и јавни набавки и
* Информации за договори за концесии и јавно-приватно партнерство.

Една од препораките е да се воспостави унифициран и видлив банер на нивните веб-страници со наслов „ИНФОРМАЦИИ ОД ЈАВЕН КАРАКТЕР“ , каде ќе се публикуваат сите релевантни информации. Ова не само што ќе го олесни пристапот за граѓаните, туку и ќе го намали бројот на поднесени барања за слободен пристап до информации.

Моменталната пракса покажува дека подлинковите како „Слободен пристап“, „Транспарентност“ или „Информации од јавен карактер“ често се поставени како подлинкови на главен линк од веб страните, а всушност целта е на брз начин да се дојде до бараната информација.

Затоа, институциите треба редовно да ги ажурираат и структуираат овие информации и објавуваат во согласност со членот 10 од Законот за СПИЈК и нивните надлежности, на почетните страници.

Поставувањето унифициран банер со јасна структура и редовно ажурирани податоци ќе обезбеди поголема достапност на информациите. Ова ќе им овозможи на граѓаните брз и едноставен пристап до релевантните податоци, што е клучно за зајакнување на нивната доверба во институциите и за нивно активно учество во процесите на донесување одлуки. Дополнително, ова ќе овозможи транспарентно следење на активностите и услугите на институциите.

Агенцијата за заштита на правото на слободен пристап до информациите од јавен карактер, како и досега ќе продолжи со континуирани обуки за службените лица во институциите, ставајќи посебен акцент на активната транспарентност и доследната примена на членот 10 од Законот и ќе можат во секое време од Агенцијата да побараат помош, сугестија или прашања, поврзани со проактивната транспарентност. Обуките ќе помогнат службените лица не само да ги разберат законските обврски, туку и да ја унапредат достапноста на информациите кои се од јавен интерес.

Активната транспарентност игра клучна улога во:

* Подобрување на разбирањето на граѓаните за функционирањето на институциите.
* Овозможување на граѓаните да ги користат своите права и обврски.
* Поттикнување за учество во донесувањето одлуки што ги засегаат нивните животи.
* Лесен пристап до јавните услуги што ги нудат институциите.

Само преку постојано унапредување на транспарентноста и отчетноста, институциите ќе ја зацврстат довербата кај граѓаните и ќе го зголемат квалитетот на услугите. Преку видливост, проактивност и постојано ажурирање на информациите, јавните претпријатија ќе можат да станат пример за ефективно и отчетно управување.

# ПРИЛОГ 1:

## АНЕКС 1: Табела со резултатите од мониторингот на јавните претпријатија во надлежност на општините и јавните претпријатија во надлежност на Владата на ВРСМ за 2025 година

|  |  |  |
| --- | --- | --- |
| **РБ** | **ИНСТИТУЦИЈА** | **БОДОВИ** |
| 1 | Ј.П. ”Комунална хигиена”-Скопје | 51,5 |
| 2 | Јавно претпријатие за железничка инфраструктура Железници на Република Северна Македонија- Скопје | 49 |
| 3 | Ј.К.П. Дервен – Велес | 47,5 |
| 4 | Јавно претпријатие за државни патишта | 46 |
| 5 | Јавно претпријатие за водоснабдување „Студенчица“-Кичево | 45 |
| 6 | Јавно претпријатие „Стрежево“-Битола | 44 |
| 7 | Ј.П ”Паркови и зеленило”-Скопје | 43 |
| 8 | Ј.П. „Охридски комуналец„- Охрид | 42,5 |
| 8 | Ј.П ”Службен весник на Република Северна Македонија”-Скопје | 42,5 |
| 10 | Јавно претпријатие за депонирање на комунален отпад „Дрисла“-Скопје | 40 |
| 11 | Ј.П ”Улици и патишта”-Скопје | 39,5 |
| 11 | Јавно комунално претпријатие “Комуналец”-Прилеп | 39,5 |
| 13 | Јавно радиодифузно претпријатие МАКЕДОНСКА РАДИОТЕЛЕВИЗИЈА-Скопје | 38 |
| 14 | Ј.П. за стопанисување со државните шуми Национални шуми – Дирекција-Скопје | 36,5 |
| 15 | Јавно претпријатие за комунални работи “Услуга”-Берово | 36 |
| 16 | Јавно претпријатие за просторни и урбанистички планови „Куманово План“-Куманово | 35 |
| 17 | ЈПКД „Комуналец“ – Струмица | 33 |
| 18 | Јавно претпријатие за берзанско работење „Агро-Берза“-Скопје | 31,5 |
| 19 | Јавно претпријатие за просторни и урбанистички планови Прилеп | 31 |
| 20 | Ј.П “Водовод и канализација”-Скопје | 30,5 |
| 21 | Јавно претпријатие „Комуналец“-Битола | 29,5 |
| 21 | ЈКП „Водовод„ – Битола | 29,5 |
| 23 | Ј.П. за изградба, одржување и користење на јавни паркинг простори Паркиралишта Струмица-Струмица | 28 |
| 24 | Јавно претпријатие за јавни паркиралишта ПАРКИНГ КАВАДАРЦИ, Кавадарци | 27 |
| 25 | Ј.П ”Градски паркинг”-Скопје | 26,5 |
| 26 | ЈП „Национална радиодифузија„-Скопје | 26 |
| 27 | Јавно сообраќајно претпријатие ”Скопје” | 25 |
| 28 | Ј. П. Водовод-Куманово | 23,5 |
| 29 | Ј. К. П Водовод и канализација – Прилеп | 23 |
| 30 | K.Ј.П Водовод-Кочани | 22,5 |
| 30 | Ј. П. за управување и заштита на повеќенаменското подрачје Јасен – Скопје | 22,5 |
| 32 | ЈКП „ГАЗИ БАБА-2007“-Скопје | 21,5 |
| 33 | ЈП за заштита и одржување на магистрални и регионални патишта-Скопје | 20 |
| 34 | Железници на Република Северна Македонија Транспорт АД-Скопје | 18,5 |
| 35 | ЈП за благосостојба на животни скитници „Лајка“-Скопје | 16 |
| 35 | Јавно претпријатие за комунални дејности –„Комуналец-Полин“-Дојран | 16 |
| 37 | Јавно претпријатие за јавни паркиралишта Паркинзи на Општина Центар | 14 |
| 37 | Јавно претпријатие„Куманово-Гас„-Куманово | 14 |
| 39 | Јавно претпријатие Водовод- Охрид | 12 |
| 40 | ЈП за комунално производни и услужни дејности„ИСАР“-Штип | 6 |
| 41 | Јавно претпријатие за енергетски дејности „Струмица-гас„-Струмица | 1 |
| 42 | ЈКП „Тетово„-Тетово | 1 |
| 43 | ЈП „Градски паркинг и зеленило“- Гостивар | 0 |

**ЛЕГЕНДА:**

* **Високо ниво на транспарентност: 6 иматели**
* **Средно ниво на транспарентност: 25 иматели**
* **Ниско ниво на транспарентност: 12 иматели**

## АНЕКС 2: Прашалник за службените лица за посредување со информациите од јавен карактер во однос на активната транспарентност

|  |
| --- |
| **ПРВА ГРУПА: ПРИСТАП ДО ИНФОРМАЦИИ** |
| 1. ДАЛИ НА ПОЧЕТНАТА СТРАНА ЈА ИМАТЕ ОБЈАВЕНО ЛИСТАТА НА ИНФОРМАЦИИ? |
| 2.  ДАЛИ НА ВЕБ СТРАНАТА ГИ ИМАТЕ ОБЈАВЕНО АНОНИМИЗИРАНО БАРАЊАТА/ОДГОВОРИТЕ ЗА СЛОБОДЕН ПРИСТАП ДО ИНФОРМАЦИИТЕ ОД ЈАВЕН КАРАКТЕР? |
| 3.  ПОДАТОЦИ ОД ВАШИТЕ НАДЛЕЖНОСТИ? |
| **4. ОСНОВНИТЕ ПОДАТОЦИ ЗА КОНТАКТ СО ИМАТЕЛОТ НА ИНФОРМАЦИЈАТА И ТОА:** |
| 4.1.НАЗИВ, |
| 4.2. АДРЕСА, |
| 4.3.ТЕЛЕФОНСКИ БРОЈ, |
| 4.4. Е-МАИЛ АДРЕСА |
| 4.5. АДРЕСАТА НА ИНТЕРНЕТ СТРАНИЦАТА |
| **5. ПОДАТОЦИТЕ ЗА ФУНКЦИОНЕРОТ ИЛИ ОДГОВОРНОТО ЛИЦЕ КАЈ ИМАТЕЛОТ НА ИНФОРМАЦИЈАТА** |
| 5.1 БИОГРАФИЈА |
| 5.2. ПОДАТОЦИ ЗА КОНТАКТ |
| **6. ОСНОВНИТЕ ПОДАТОЦИ ЗА КОНТАКТ СО СЛУЖБЕНОТО ЛИЦЕ ЗА ПОСРЕДУВАЊЕ СО ИНФОРМАЦИИ И ТОА** |
| 6.1.ИМЕ И ПРЕЗИМЕ, |
| 6.2 Е-МАИЛ АДРЕСА |
| 6.3. ТЕЛЕФОНСКИ БРОЈ |
| **7. ОСНОВНИТЕ ПОДАТОЦИ ЗА КОНТАКТ СО ЛИЦЕ ОВЛАСТЕНО ЗА ЗАШТИТЕНО ВНАТРЕШНО ПРИЈАВУВАЊЕ** |
| 7.1 ИМЕ И ПРЕЗИМЕ |
| 7.2. Е-МАИЛ АДРЕСА |
| 7.2.ТЕЛЕФОНСКИ БРОЈ |
| **8.СПИСОК НА ЛИЦА ВРАБОТЕНИ КАЈ ИМАТЕЛОТ НА ИНФОРМАЦИЈАТА СО ПОЗИЦИЈА** |
| 8.1 СЛУЖБЕН Е-МАИЛ |
| 8.2.СЛУЖБЕН ТЕЛЕФОН |
| 9.  ПОЈАСНУВАЊЕ НА НАЧИНОТ НА ПОДНЕСУВАЊЕ НА БАРАЊЕТО ЗА ПРИСТАП ДО ИНФОРМАЦИИ (НАЧИН НА ПОДНЕСУВАЊЕ НА УСНО, ПИСМЕНО БАРАЊЕ И ПО ЕЛЕКТРОНСКИ ПАТ)? |
| 10.ПОСТАВЕН ОБРАЗЕЦ ЗА БАРАЊЕ ЗА СЛОБОДЕН ПРИСТАП ДО ИНФОРМАЦИИ ОД ЈАВЕН КАРАКТЕР |
| **11.ОД КОЈА ГОДИНА ГО ИМАТЕ ПОСТАВЕНО ГОДИШНИОТ ИЗВЕШТАЈ ЗА ПРИСТАП ДО ИНФОРМАЦИИ ОД ЈАВЕН КАРАКТЕР** |
| 2024 |
| 2023 |
| **ВТОРА ГРУПА: ОРГАНИЗАЦИОНА ПОСТАВЕНОСТ** |
| 12. ЗАКОНИТЕ КОИ СЕ ОДНЕСУВААТ НА НАДЛЕЖНОСТА НА ИМАТЕЛОТ НА ИНФОРМАЦИИ |
| **13.  ПРОПИСИТЕ ШТО ВО РАМКИТЕ НА СВОЈАТА НАДЛЕЖНОСТ ГИ ДОНЕСУВА ИМАТЕЛОТ НА ИНФОРМАЦИЈАТА ВО ВИД НА ПОДЗАКОНСКИ АКТ:** |
| 13.1.ПРАВИЛНИК ЗА ВНАТРЕШНА ОРГАНИЗАЦИЈА |
| 13.2. ПРАВИЛНИК ЗА СИСТЕМАТИЗАЦИЈА НА РАБОТНИТЕ МЕСТА |
| 13.3. ПРАВИЛНИК ЗА ЗАШТИТЕНО ВНАТРЕШНО ПРИЈАВУВАЊЕ |
| 13.4. СТАТУТ |
| 14. ОРГАНОГРАМ ЗА ВНАТРЕШНА ОРГАНИЗАЦИЈА |
| **ТРЕТА ГРУПА: ОПЕРАТИВНА** |
| 15.ДАЛИ СЕ ПОСТАВЕНИ НА ВЕБ СТРАНАТА ИНФОРМАЦИИ ЗА ЧЛЕНОВИТЕ НА УПРАВНИТЕ И НАДЗОРНИТЕ ОДБОРИ |
| 16. ДАЛИ СЕ ОБЈАВУВААТ ИНФОРМАЦИИ ОД СЕДНИЦИТЕ НА УПРАВНИТЕ ОДБОРИ |
| 17. ДАЛИ СЕ ОБЈАВУВААТ ПОДАТОЦИ ЗА НАДОМЕСТОЦИТЕ НА ЧЛЕНОВИТЕ НА УПРАВНИТЕ И НАДЗОРНИТЕ ОДБОРИ |
| 18. ГОДИШНИ ПЛАНОВИ И ПРОГРАМИ ЗА РАБОТА |
| 18.1 2024 година |
| 18.2 2025 година |
| 19. ДАЛИ СЕ ПОСТАВЕНИ НА ВЕБ СТРАНАТА ПРЕДЛОГ НА ДОКУМЕНТИ (ПРЕДЛОГ НА ПРОГРАМИ, ПРОГРАМИ, СТАВОВИ, МИСЛЕЊА, СТУДИИ) |
| 20. ДАЛИ СЕ ОБЈАВЕНИ ИЗВЕШТАИТЕ ЗА РАБОТА КОИ ГИ ПОДНЕСУВАТЕ ДО НАДЗОРНИТЕ ОРГАНИ |
| 21. ОБЈАВУВАТЕ ЛИ СТАТИСТИЧКИ ПОДАТОЦИ ЗА РАБОТАТА, СО КОИ СЕ ВЛИЈАЕ НА ЖИВОТОТ, ЗДРАВЈЕТО И РАБОТАТА НА ГРАЃАНИТЕ |
| 22. ОБЈАВЕНИ АКТИ И МЕРКИ И КОИ ПРОИЗЛЕГУВААТ ОД НАДЛЕЖНОСТА И РАБОТАТА НА ИМАТЕЛОТ НА ИНФОРМАЦИИ |
| 23. ДАЛИ СЕ ОБЈАВЕНИ ВИДОВИТЕ УСЛУГИ КОИ ГИ ДАВААТ ИМАТЕЛИТЕ НА ИНФОРМАЦИИ |
| 24. ТАРИФНИЦИ ЗА НАДОМЕСТОЦИ ЗА ИЗДАВАЊЕ НА РЕАЛНИ АКТИ |
| **ЧЕТВРТА ГРУПА: БУЏЕТ, ФИНАНСИСКО РАБОТЕЊЕ И ЈАВНИ НАБАВКИ** |
| **25. ГОДИШЕН БУЏЕТ ЗА ПОСЛЕДНИТЕ ТРИ ГОДИНИ** |
| 2025 |
| 2024 |
| 2023 |
| **26. ЗАВРШНА СМЕТКА ЗА ПОСЛЕДНИТЕ ТРИ ГОДИНИ** |
| 2024 |
| 2023 |
| 2022 |
| 27.  КВАРТАЛНИ ФИНАНСИСКИ ИЗВЕШТАИ ЗА ТЕКОВНАТА ГОДИНА |
| 28 . ДАЛИ Е ИЗВРШЕНА РЕВИЗИЈА НА ВАШАТА ИНСТИТУЦИЈА? |
| 28.1 ДАЛИ Е ОБЈАВЕН РЕВИЗОРСКИОТ ИЗВЕШТАЈ ? |
| 29.   ДАЛИ Е ОБЈАВЕН ГОДИШНИОТ ПЛАН ЗА ЈАВНИ НАБАВКИ |
| 30.   ДАЛИ СЕ ОБЈАВУВАТ ОГЛАСИТЕ ЗА ЈАВНИ НАБАВКИ |
| 31.   ДАЛИ СЕ ОБЈАВУВА ИЗВЕСТУВАЊЕТО ЗА СКЛУЧЕН ДОГОВОР |
| 32. ДАЛИ ИМАТЕ СКЛУЧЕНО ДОГОВОР ЗА КОНЦЕСИИ |
| 33. ДАЛИ ДОГОВОРОТ ЗА КОНЦЕСИИ Е ОБЈАВЕН НА ВЕБ СТРАНАТА |
| 34. ИМАТЕ ЛИ СКЛУЧЕН ДОГОВОР ЗА ЈАВНО-ПРИВАТНО ПАРТНЕРСТВО |
| 35.  ДАЛИ ДОГОВОРОТ ЗА ЈАВНО-ПРИВАТНО ПАРТНЕРСТВО Е ОБЈАВЕН НА ВЕБ СТРАНАТА |